Fájlvita:Miranda class.png

message: A Memory Alpha-ban található kép miatt vitatom a {{kettős-GFDL-cc-by-sa-3.0}} jogosságát. Tény, hogy nem egy az egyben ugyanaz a kép, viszont az ide feltöltött az a belinkeltnek a származékos műve, így az nem a feltöltő szerzői jogtulajdona, még akkor sem ha a vonalakat ő húzogatta. Hungarikusz Firkász Ide írkássz! 2012. április 12., 21:47 (CEST)
Sajna a képfeltöltés örök probléma, mert ha nem „saját munka”, „filmkocka”, vagy más egyértelműen beazonosítható kategóriába tartozik (és ilyen licenc alá), akkor külön Canossát kell járni, hogy megfeleljen a megfelelő licencnek, dacára, hogy semmilyen anyagi vagy egyéb előnyre nem tesz szert senki általa. Ez pedig jelentősen ronthatja a Wikipédia, vagy más hasonló enciklopédiák tartalmi minőségét. – Vander vita 2012. április 12., 22:41 (CEST)
Nos. Az lehet, hogy a Wikipédián nem tesz senki sem anyagi, sem másmilyen előnyre szert, de ha közkincsnek van minősítve, akkor más már tehet. Ezekre viszont csak a szerzői jog tulajdonosa adhat engedélyt. (Ezeket felülbírálni viszont nincs joga a Wikipédiának, mert a szerzői jog törvényileg van szabályozva, minden előnye és hátránya ellenére)
A kép egyébként a Memory Alpha-n Cx-by-nc-2.0 licenccel van feltöltve, ami nem kompatibilis a huwiki (sem a Commons) licenceivel (és önhatalmúan nem módosítható). Nem lehetne inkább egy filmkockát alkalmazni? Egyszerűbb lenne. Hungarikusz Firkász Ide írkássz! 2012. április 12., 22:51 (CEST)
Na de akkor miért nevezed saját műnek, Vander? --Pagonyfoxhole 2012. április 12., 22:56 (CEST)
Mert javarészt magam szerkesztettem, és mert nem biztos, hogy a filmkocka licenc mindenre jó, ami egy filmhez kapcsolódik, pl. egy űrhajó rajzolt változatára. Ha arra is jó, akkor probléma megoldva. Attól pedig nem feltétlenül szabad préda egy kép, hogy a Wikipédián van, hiszen nem csak közkincsű képek vannak itt. A filmkockával ez is megoldódhat, és akkor ez a kép sem lesz bárki számára felhasználható. – Vander vita 2012. április 12., 23:29 (CEST)
Természetesen nem jó minden képre a filmkocka licenc, ami filmhez kapcsolódik. Többek között erre sem. A második kifogásodat nem értem, mivel pont az a probléma, hogy ez a kép nem szabad préda. Viszont, ha olyan licenc kerül rá, ami azt mutatja, hogy szabad préda, akkor szabad prédává válik, és mivel az eredeti képen a Cc-by-sa 2.0 licenc van megadva ezt sem lehet a kettős-GFDL-cc-by-sa-3.0 alatt felhasználni. Főleg, hogy az eredeti alapján készült, és csak minimális változtatásokat tartalmaz. Hungarikusz Firkász Ide írkássz! 2012. április 13., 00:29 (CEST)
Rendben, most arról beszéljünk, hogy mit lehet, vagyis hogy lehet például egy ilyen képet engedélyezni, lehetőség szerint minél kevesebb procedúrával és bürokráciával. Az eredetije amúgy a Commonsból való, nem a Memory Alphából, és konkrétan az Enterprise rajza volt. Az „érthetetlen kifogásom” pedig arra vonatkozott, hogy úgy fogalmaztál, miszerint ha a kép közkincs más már visszaélhet vele, mintha minden kép, ami a Wikipédiára kerül az azonnal közkincsé válna, noha pl. a filmkocka nyilván nem tartozik ide, és a nem közkincsű képek, amikből a Wikipédián is vannak, ez alapján innen sem használhatók fel szabadon. – Vander vita 2012. április 13., 02:16 (CEST)
Nem tudom, hogy hol fogalmaztam úgy, hogy visszaélhetnek vele. Azt mondtam, hogy ha valami közkincs, akkor anyagi, vagy más jellegű előnyre lehet vele szert tenni. Közkincs esetében ez nem is visszaélés. Kérlek, hogy ne forgasd ki a szavaimat.
Ha az eredetije, ami a Commonsból van ez, akkor sajnos tudatnom kell, hogy az is hibás licenc alapján van ott, mivel annak az (eredetije) szintén a Memory Alpha-ból van. Tehát sem azt, sem az abból készülteket nem teheted közkinccsé (főleg úgy, hogy magadat jelölöd meg szerzőnek).
Az ilyen kép használatát engedélyeztetni kell az eredeti kép szerzőjével a Wikipédia:Önkéntes ügyfélszolgálaton (Volunteer Response Team) keresztül, hogy felhasználható legyen a Wikipédia számára kompatibilis licenccel. Hungarikusz Firkász Ide írkássz! 2012. április 13., 07:52 (CEST)
Nem volt szándékomban a szavak kiforgatása, de ez volt a lényege, hiszen ha valaki anyagi vagy más előnyre tesz szert az a kvázi „visszaélés”, ezt én mondtam, mivel így értelmeztem (most jogi állástól függetlenül). Nekem az a célom, hogy a képengedélyezés minél egyszerűbb és zökkenőmentes legyen olyan esetekben is, amikor nem egyértelmű, hogy egy kép milyen kategóriába esik. Ha engedélyezni kell, akkor szívesen venném a segítséget, hogyan tehetném ezt meg. – Vander vita 2012. április 13., 18:23 (CEST)
thread_title:  Licenc vitatása